./data/phi2331/phi026/phi2331.phi026.perseus-lat2.xml
David Magie
Etruriae per Aureliam usque ad Alpes maritimas ingentes agri sunt iique fertiles ac silvosi  statuerat igitur dominis locorum incultorum, qui tamen vellent, pretiadare atque illic familias captivas constituere, vitibus montes conserere atque ex eo opere vinum dare, ut nihil redituum fiscus acciperet, sed totum populo Romano concederet, facta erat ratio dogae, cuparum, naviumet operum, sed multi dicunt Aurelianum ne id faceret praeventum, alii a praefecto praetorii suo prohibitum, qui dixisse fertur:Si et vinum populo Romano damus, superest ut et pullos et anseres demus argumento est id vere Aurelianum cogitasse, immo etiam facere disposuisse vel ex aliqua parte fecisse, quod in porticibus Templi Solis fiscalia vina ponuntur,non gratuita populo eroganda sed pretio, sciendum tamen congiaria illum ter dedisse, donasse etiam populo Romano tunicas albas manicatas ex diversis provinciis et lineas Afras atque Aegyptias puras, ipsumque primum donasse oraria populo Romano, quibus uteretur populus ad favorem